bluuebunny/crossref_metadata_2025 huggingface dataset:
การวิเคราะห์โครงข่ายของสมุนไพรที่ใช้ ในการบำบัดโรคผิวหนังในคลินิกอายุรเวท การแพทย์แผนไทยประยุกต์ โรงพยาบาลศิริราช
Authors: เชื้อชั่ง พนิตสุภา , หุตะแพทย์ ภัสส์พณัฐ , วิวรรธมงคล ดอกไม้ , เชาวน์พีระพงศ์ ธนภักษ์ , ล้ำเลิศกิจ ณัชกร , อัครเสรีนนท์ ประวิทย์
Published: January 2025

วัตถุประสงค์: เพื่อศึกษาความสัมพันธ์ของรสยาสมุนไพร และสมุนไพรที่ใช้ในการรักษาโรคผิวหนัง กับโรคผิวหนัง และ ศึกษาหาความสัมพันธ์ของสมุนไพรที่ถูกใช้ร่วมกัน ในการรักษาโรคผิวหนัง ของคลินิกอายุรเวทแพทย์แผนไทยประยุกต์ โรงพยาบาลศิริราช
วิธีการศึกษา: เป็นการศึกษาข้อมูลย้อนหลัง โดยดำเนินการเก็บข้อมูลผู้ป่วยที่ถูกวินิจฉัยว่าเป็นตะโจพิการ (โรคผิวหนัง) ที่มีการรักษาด้วยยาสมุนไพร จากนั้นทำการวิเคราะห์หาความสัมพันธ์ของรสยาสมุนไพรที่ใช้ในการรักษา สมุนไพรที่ใช้ในการรักษา และโรคผิวหนังที่พบ โดยใช้การวิเคราะห์โครงข่ายความสัมพันธ์ (Network analysis) ในการวิเคราะห์ และวิเคราะห์หาสมุนไพรที่มีการใช้ร่วมกันโดยใช้การวิเคราะห์ตะกร้าตลาด (Market basket analysis)
ผลการศึกษา: จากการวิเคราะห์โครงข่ายความสัมพันธ์ พบว่า จำนวนชนิดของสมุนไพรที่ใช้ในการรักษาในโรคผิวหนัง ส่วนใหญ่จะมีรส ขม, ร้อน, และเมาเบื่อ พบสมุนไพรที่ใช้รักษาในทุกกลุ่มของโรคผิวหนัง ได้แก่ ข้าวเย็นเหนือ, ข้าวเย็นใต้, รากชะเอมเทศ, เกสรบัวหลวง, เทียนดำ, เทียนแดง, เทียนขาว, และ เทียนข้าวเปลือก และ จากการวิเคราะห์หาความสัมพันธ์ของสมุนไพรที่มักใช้ร่วมกันด้วยเทคนิคการวิเคราะห์ตะกร้าตลาด เช่น ในโรคสิว มักจะใช้ใบส้มป่อย (Acacia concinna (Willd.) DC., สารส้ม (Alum), ใบมะกา (Bridelia ovata Decne), ใบมะขาม (Tamarindus indica L.) และ ใบส้มเสี้ยว (Bauhinia malabarica Roxb.) โรคสะเก็ดเงิน ได้แก่ เหงือกปลาหมอ (Acanthus ebracteatus Vahl.), ทองพันชั่ง (Rhinacanthus nasutus (L.) Kurz), ขันทองพยาบาท (Gelonium multiflorum A.Juss.), ขมิ้นเครือ (Fibraurea tinctoria Lour), ข้าวเย็นเหนือ (Smilax corbularia Kunth.), ข้าวเย็นใต้ (Smilax glabra Roxb.) เป็นต้น
สรุป: จากการศึกษาพบว่าโรคผิวหนังมักมีการใช้สมุนไพร รส ขม, ร้อน, และ เมาเบื่อ และพบสมุนไพรที่มีการใช้ในทุกกลุ่มโรคผิวหนัง รวมไปถึง สมุนไพรที่มักใช้ร่วมกันในแต่ละโรค ซึ่งอาจนำไปศึกษาพัฒนาต่อยอด เพื่อช่วยลดความซับซ้อนในการเลือกใช้ยาสมุนไพรในการรักษาโรคผิวหนังได้
การพัฒนาแบบบันทึกลักษณะของน้ำนมแม่ เพื่อจำแนกประเภทตามศาสตร์การแพทย์แผนไทย
Authors: หวังสมบูรณ์ศิริ รุ่งทิพย์ , บูรณะทรัพย์ขจร สุกก์สลิล , อัครเสรีนนท์ ประวิทย์ , เงินฉ่ำ โสภาพรรณ , ไตรภัทร พินภัทร
Published: January 2025

วัตถุประสงค์: เพื่อพัฒนาแบบบันทึกลักษณะของน้ำนมแม่สำหรับใช้จำแนกประเภทตามศาสตร์การแพทย์แผนไทย
วิธีการศึกษา: ศึกษาวิจัยเชิงคุณภาพ โดยรวบรวมเนื้อหาจากตำราและคัมภีร์ มาสรุปและจัดทำเป็นแบบบันทึก ตรวจสอบความเที่ยงตรงของเนื้อหาโดยผู้เชี่ยวชาญที่มีประสบการณ์ทางวิชาชีพ 5 ท่าน และนำมาหาค่าดัชนีความสอดคล้องระหว่างวัตถุประสงค์กับเนื้อหาของข้อคำตอบ (Index of item objective congruence: IOC) นำหัวข้อที่มีค่า IOC <0.5 มาปรับปรุง และตรวจสอบซ้ำโดยผู้เชี่ยวชาญ 5 ท่านเดิม เมื่อทุกหัวข้อมีค่า IOC >0.5 จึงให้ผู้เชี่ยวชาญ 3 ท่าน ทดลองใช้กับน้ำนมแม่ 25 ตัวอย่าง สรุปประเภทของน้ำนมแม่ตามความเห็นที่ตรงกันอย่างน้อย 2 ใน 3 และทดสอบค่าความเชื่อมั่นด้วยโปรแกรม SPSS statistics 18.0 คำนวณหาค่าสัมประสิทธิ์สหสัมพันธ์ภายในชั้น (Intraclass correlation coefficient: ICC)
ผลการศึกษา: แบบบันทึกลักษณะของน้ำนมแม่ฉบับแรกที่อ้างอิงเนื้อหาจากคัมภีร์ มีทั้งหมด 7 หัวข้อ หลังจากการปรับปรุงเพื่อให้ง่ายต่อการประเมินและตรวจสอบซ้ำจนได้ค่า IOC 0.8-1.0 ทุกข้อ ทำให้ได้แบบบันทึกฉบับปรับปรุงที่มี 6 หัวข้อ ได้แก่ สีของน้ำนม กลิ่นของน้ำนม ลักษณะความข้น ลักษณะน้ำนมในภาชนะทดสอบ รสของน้ำนม และสรุปประเภทของน้ำนม เมื่อผู้เชี่ยวชาญใช้แบบบันทึกประเมินประเภทน้ำนมแม่ โดยใช้เกณฑ์ความเห็นที่ตรงกันอย่างน้อย 2 ใน 3 ของผู้เชี่ยวชาญ พบว่าสามารถสรุปประเภทของน้ำนมได้ครบทุกตัวอย่าง และมีค่าความเชื่อมั่นในการประเมินคะแนนน้ำนมเอก น้ำนมโท และน้ำนมโทษ เท่ากับ 0.70, 0.75 และ 0.84 ตามลำดับ
สรุป: แบบบันทึกลักษณะของน้ำนมแม่ที่พัฒนาขึ้นฉบับนี้ เป็นแบบบันทึกต้นแบบ ซึ่งผ่านการทดสอบค่าความเที่ยงตรง (Content Validity) มีค่า IOC เท่ากับ 0.8-1.0 และค่าความเชื่อมั่น (Reliability) น้ำนมเอก เท่ากับ 0.70 น้ำนมโท เท่ากับ 0.75 และน้ำนมโทษเท่ากับ 0.84 ดังนั้น แบบบันทึกดังกล่าว สามารถนำมาใช้เป็นเครื่องมือในการจำแนกประเภทของน้ำนมแม่ตามศาสตร์การแพทย์แผนไทยได้ในเบื้องต้น ซึ่งเป็นประโยชน์ต่อการวินิจฉัยเพื่อให้การรักษาและเก็บรวบรวมวิจัยเกี่ยวกับการทดสอบหรือประเมินคุณภาพของน้ำนมแม่ในงานวิจัยทางคลินิกในอนาคตต่อไป
การประยุกต์ใช้โปรแกรมสร้างโมเดลจำลองกล้ามเนื้อ 3 มิติ เพื่อการผลิตสื่่อทางการแพทย์
Authors: ปรีชานันท์ มาโนทย์ , สุรินทร์วงศ์ ณิชาพร , สุวุฒิโฑ โสภิตา , จิตประไพกุลศาล จิราพร
Published: January 2025

บทความนี้มีจุดประสงค์เพื่อแสดงแนวทางการพัฒนาสื่อการสอน ด้วยวิธีการนำโปรแกรม 3 มิติ Poser มาประยุกต์ใช้ในการสร้างโมเดลจำลองกล้ามเนื้อ 3 มิติ สำหรับใช้ในการผลิตสื่อทางการแพทย์ ซึ่งในปัจจุบันเทคโนโลยีทางการแพทย์มีความก้าวหน้าอย่างมาก ดังนั้นสื่อการศึกษาทางการแพทย์จึงมีบทบาทสำคัญ มีหลากหลายรูปแบบ และมีการพัฒนามาอย่างต่อเนื่อง การนำโปรแกรม 3 มิติ ที่มีจุดเด่นในการสร้างงานเฉพาะทางด้านการแพทย์ โดยเฉพาะทางด้านกายวิภาคศาสตร์ และสรีรวิทยา จึงเป็นประโยชน์อย่างมากต่อการนำไปใช้ผลิตสื่อทางการแพทย์ ให้มีความสมบูรณ์ และถูกต้องมากที่สุด อีกทั้งยังง่ายต่อการใช้งาน ลดระยะเวลาขั้นตอนการขึ้นรูปชิ้นงาน 3 มิติ ถือว่ามีความสำคัญอย่างยิ่งต่อการนำไปประยุกต์ใช้สร้างสื่อการเรียนการสอนทางการแพทย์ให้มีคุณภาพยิ่งขึ้นต่อไปได้ ซึ่งโปรแกรม Poser ที่จะสามารถนำมาใช้สร้างโมเดลจำลองกล้ามเนื้อ 3 มิติ ให้อย่างถูกต้องและเสมือนจริงได้นั้น จำเป็นต้องอาศัยโปรแกรมเสริม ที่มีชื่อว่า Anatomy 4 Pro Bundle เข้ามาช่วย ด้วยเทคนิคการนำแผ่นภาพกราฟิกกล้ามเนื้อที่ถูกต้องตามหลักกายวิภาคศาสตร์ใส่ในตัวโมเดล และใช้เครื่องมือ สำหรับแก้ไข ปรับ ดัด ท่าทาง ให้ได้ตามที่ต้องการ แล้วจึงทำการ แปลงเป็นสื่อออกมา เพื่อนำไปใช้ผลิตสื่อการเรียนการสอนต่อไป
กายภาพบำบัดผู้ป่วยหลังผ่าตัดเปลี่ยนข้อสะโพกเทียม
Authors: สินธุวานนท์ ณีรนุช , รัตนมุสิก สิริจิตต์ , แสนวิเศษ สราลี
Published: January 2025

ข้อสะโพกบาดเจ็บ เป็นปัญหาที่พบได้บ่อยในกลุ่มผู้ป่วยกระดูกและข้อ ส่วนใหญ่มักพบในผู้สูงอายุ ซึ่งพยาธิสภาพเกิดได้หลายสาเหตุ เช่น เกิดจากความเสื่อมตามวัย ภาวะการขาดเลือดบริเวณหัวกระดูกสะโพก หรือ อุบัติเหตุจากการพลัดตกหกล้ม ซึ่งข้อสะโพกเป็นข้อต่อที่มีขนาดใหญ่และมีความสำคัญมากในการรับน้ำหนักของร่างกาย เมื่อผู้ป่วยได้รับบาดเจ็บบริเวณข้อสะโพก มักมีอาการเจ็บปวดบริเวณข้อสะโพกมาก ส่งผลให้ผู้ป่วยยืนและเดินลงน้ำหนักลำบาก เกิดการจำกัดการเคลื่อนไหว ทำกิจวัตรประจำวันได้ยาก หรือในบางรายไม่สามารถเคลื่อนไหวได้ จนเป็นสาเหตุที่ทำให้เกิดภาวะผู้ป่วยติดเตียง วิธีการรักษาด้วยการผ่าตัดเปลี่ยนข้อสะโพกเทียมนั้น สามารถช่วยบรรเทาอาการเจ็บปวด และแก้ไขปัญหาของข้อสะโพกได้ การฟื้นฟูผู้ป่วยที่ได้รับการผ่าตัดเปลี่ยนข้อสะโพกเทียมด้วยการกายภาพบำบัดเป็นสิ่งสำคัญที่จะช่วยให้ผู้ป่วยกลับมาทำกิจวัตรประจำวันได้ใกล้เคียงปกติมากที่สุด โดยนักกายภาพบำบัดมีบทบาทในการดูแลผู้ป่วยตั้งแต่ก่อนและหลังการผ่าตัดเปลี่ยนข้อสะโพกเทียม ดังนั้น นักกายภาพบำบัดจึงควรมีความรู้ความเข้าใจ และทราบถึงแนวทางในการดูแลผู้ป่วยผ่าตัดเปลี่ยนข้อสะโพกเทียม รวมถึงข้อห้ามข้อควรระวังหลังการผ่าตัดเปลี่ยนข้อสะโพกเทียมเพื่อนำไปประยุกต์ใช้ในการดูแลผู้ป่วยผ่าตัดเปลี่ยนข้อสะโพกเทียมอย่างมีประสิทธิภาพและปลอดภัย
กิจกรรมบำบัดสำหรับผู้ที่มีภาวะข้อไหล่ติด
Authors: บวรพิทักษ์วงศ์ รวิพร , ธนาภาทิวัตถ์ วิภาวี , นิ่มชื่น ชนารัตน์ , โชติญาณวงษ์ ชยาภรณ์
Published: January 2025

ภาวะข้อไหล่ติด เป็นภาวะสุขภาพที่มีการอักเสบและการหนาตัวเป็นพังผืดของเยื่อหุ้มข้อของข้อไหล่ สามารถแบ่งออกเป็น 3 ระยะ ได้แก่ ระยะที่หนึ่ง คือ ระยะปวด เป็นระยะที่อาการปวดข้อไหล่ที่ส่งผลต่อการนอนหลับพักผ่อน และทำให้ผู้ป่วยไม่เคลื่อนไหวข้อไหล่ อันส่งผลให้เกิดปัญหาตามมาในระยะที่สอง คือ ระยะข้อติด ที่เกิดการติดยึดของข้อไหล่ทำให้ข้อไหล่เคลื่อนไหวในช่วงพิสัยที่ลดลง ส่งผลต่อการทำกิจกรรมในชีวิตประจำวันเช่น การใส่และถอดเสื้อ การอาบน้ำ เป็นต้น และระยะที่สาม คือ ระยะฟื้นตัว การบำบัดรักษาทางกิจกรรมบำบัดสามารถเริ่มตั้งแต่ในระยะปวด โดยมีจุดมุ่งหมายเพื่อลดอาการปวด และส่งเสริมการทำกิจกรรมในชีวิตประจำวัน ผ่านการสอนวิธีการจัดท่าทางในการนอน ท่าทางในการทำกิจกรรมในชีวิตประจำวันด้วยการใช้เทคนิคการใช้มือข้างดีเพียงข้างเดียว การให้คำแนะนำในการเลือกใช้อุปกรณ์ช่วยหรือการปรับสิ่งแวดล้อมในการทำกิจกรรมในชีวิตประจำวัน รวมถึงการให้โปรแกรมการออกกำลังกายที่บ้าน เพื่อให้ผู้ป่วยที่มีภาวะข้อไหล่ติด ไม่ว่าจะระยะใดก็ตาม ยังคงความสามารถในการทำกิจวัตรประจำวันได้อย่างเหมาะสม และมีคุณภาพชีวิตที่ดี
แนวทางการดูแลผู้ป่วยที่เป็นโรคเริมที่อวัยวะเพศ ที่โรงพยาบาลศิริราช
Authors: เจียมตน สุขุม , ฬียาพรรณ จรัสศรี , ฉายะจินดา เจนจิต , จิรวัฒนาดล ภัทริยา , ปัญจภาคย์กุล วรัชยา , หุตะโชค ธฤต , ประสงค์ วรัญญู , ธุระกิจ วิทวัช
Published: January 2025

โรคเริมที่อวัยวะเพศ เป็นโรคติดต่อทางเพศสัมพันธ์ที่เกิดจากการติดเชื้อไวรัส Herpes simplex virus (HSV) ซึ่งแบ่งเป็น 2 ชนิด คือ HSV-1 และ HSV-2 โดย HSV-2 มักอาการรุนแรงและเกิดซ้ำบ่อยกว่า โรคเริมมีรอยโรคลักษณะเป็นตุ่มน้ำที่รวมเป็นกลุ่ม สามารถติดต่อผ่านการสัมผัสบริเวณตุ่มน้ำ เมื่อตุ่มน้ำแตกจะกลายเป็นแผลและเกิดการติดเชื้อแบคทีเรียซ้ำได้ ผู้ป่วยมักไม่มีอาการแม้ขณะมีการติดเชื้อไวรัส ทำให้ความชุกและการแพร่กระจายของโรคเกิดได้สูงมากขึ้น จากการเก็บข้อมูลของหน่วยตรวจโรคผิวหนังโรงพยาบาลศิริราชในผู้ป่วยที่มารับการรักษาที่คลินิกโรคติดต่อทางเพศสัมพันธ์ พบความชุกของโรคเริมที่อวัยวะเพศเพิ่มสูงขึ้นจาก ร้อยละ 15.4 เป็นร้อยละ 26.3 ในช่วงเวลา 5 ปีที่ผ่านมา การวินิจฉัยแยกโรคได้แก่ ซิฟิลิส แผลริมอ่อน และแผลที่อวัยวะเพศอื่น ๆ การวินิจฉัยหลักได้จากการซักประวัติและตรวจร่างกายจากรอยโรคที่จำเพาะ การส่งตรวจทางห้องปฏิบัติการเพิ่มเติมเพื่อสนับสนุนการวินิจฉัย ได้แก่ Tzanck smear ซึ่งนิยมใช้มากในโรงพยาบาลศิริราช เนื่องจากตรวจได้ง่ายและค่าใช้จ่ายต่ำ การตรวจหาแอนติเจนและการตรวจหาชิ้นส่วนพันธุกรรมของเชื้อในกรณีผู้ป่วยที่อาการไม่แน่ชัด นอกจากนี้การตรวจทางซีโรโลยี เช่น HSV IgG และ HSV IgM ก็มีส่วนช่วยในการพิจารณาการดูแลผู้ป่วยอย่างเหมาะสม การรักษาหลักในปัจจุบัน คือ ยาต้านไวรัส acyclovir, valacyclovir หรือ famciclovir ชนิดรับประทาน โดยแบ่งเป็นการรักษาผู้ป่วยที่ติดเชื้อโรคเริมที่อวัยวะเพศครั้งแรกและผู้ป่วยที่เกิดซ้ำ ในผู้ป่วยมีภูมิคุ้มกันบกพร่องหรือหญิงตั้งครรภ์อาจมีการปรับขนาดยาที่ต่างจากคนทั่วไป หากการติดเชื้อไวรัส HSV เกิดในหญิงตั้งครรภ์สามารถแพร่เชื้อไปยังทารกระหว่างการคลอดได้  การรักษาขึ้นอยู่กับระยะของโรคและอายุครรภ์  ซึ่งการติดเชื้อเริมครั้งแรกระหว่างการตั้งครรภ์ในไตรมาสที่ 3 นับว่าเป็นช่วงเวลาที่อันตรายมากที่สุด นอกจากนี้ ผู้ป่วยติดเชื้อโรคเริมทุกคนควรได้รับคำแนะนำในการตรวจหาโรคติดต่อทางเพศสัมพันธ์ชนิดอื่นด้วย เช่น เชื้อไวรัสเอชไอวี ซิฟิลิส ไวรัสตับอักเสบ เป็นต้น
บทบาทพยาบาลในการดูแลสตรีตั้งครรภ์ ที่เป็นโรคติดต่อทางเพศสัมพันธ์ในระยะคลอด
Authors: อินกะสังข์ วัชราภรณ์ , เตียงลัดดาวงศ์ ปฐมาภรณ์ , ฉายะจินดา เจนจิต
Published: January 2025

สถานการณ์โรคติดต่อทางเพศสัมพันธ์ทั่วโลกมีแนวโน้มเพิ่มสูงขึ้นอย่างต่อเนื่อง สถิติสตรีตั้งครรภ์มาคลอดบุตรที่โรงพยาบาลศิริราช ในปี พ.ศ.2559-2564 พบการติดเชื้อโรคติดต่อทางเพศสัมพันธ์ที่พบบ่อย 3 อันดับแรก ได้แก่ ซิฟิลิส หูดหงอนไก่ และเริม ตามลำดับ โดยในปี พ.ศ.2564 สตรีตั้งครรภ์ติดเชื้อซิฟิลิสเพิ่มขึ้นเป็น 2 เท่าเมื่อเทียบกับปีพ.ศ.2559 โรคติดต่อทางเพศสัมพันธ์ของสตรีก่อให้เกิดผลกระทบต่อภาวะเจริญพันธุ์ การตั้งครรภ์และการคลอด เช่น ภาวะมีบุตรยาก การตั้งครรภ์นอกมดลูก การแท้งบุตร คลอดก่อนกำหนด ทารกในครรภ์เจริญ เติบโตช้า มีความพิการแต่กำเนิด ถุงน้ำคร่ำติดเชื้อ ถุงน้ำคร่ำแตกก่อนกำหนด มารดาหลังคลอดมีเยื่อบุโพรงมดลูกอักเสบและมีการอักเสบติดเชื้อในอุ้งเชิงกราน รวมทั้งผลกระทบทางจิตสังคม เช่น อับอาย เศร้าเสียใจหรือวิตกกังวลกลัวถ่ายทอดเชื้อไปสู่ทารก ดังนั้น พยาบาลวิชาชีพที่ปฏิบัติงานในห้องคลอดต้องมีความรู้ ทักษะและประสบการณ์ในการดูแลสตรีตั้งครรภ์ที่เป็นโรคติดต่อทางเพศสัมพันธ์ สามารถให้การปรึกษา คัดกรอง ให้การพยาบาลสตรีตั้งครรภ์ที่เป็นโรคติดต่อทางเพศสัมพันธ์และทารกแรกเกิด ประสานงานกับสูติแพทย์และกุมารแพทย์ รวมถึงแพทย์ในสาขาอื่นๆ ที่เกี่ยวข้อง รวมทั้งป้องกันการแพร่กระจายเชื้อโรคติดต่อทางเพศสัมพันธ์ในระยะคลอด เพื่อให้สตรีตั้งครรภ์และทารกในครรภ์ได้รับการวินิจฉัยโรคอย่างรวดเร็ว ได้รับการดูแลรักษา ป้องกันและลดภาวะแทรกซ้อนที่อาจเกิดขึ้นในระยะคลอดได้อย่างทันท่วงที มารดาและทารกแรกเกิดปลอดภัย ไม่เกิดการแพร่กระจายเชื้อจากแม่สู่ลูกและบุคลากรทางการแพทย์
ภาวะตับอักเสบในผู้ป่วยโควิด-19 ที่ได้รับการรักษาในหอผู้ป่วยรวม (Cohort ward) โรงพยาบาลสมเด็จพระเจ้าตากสินมหาราช
Authors: เกิดสินธุ์ สมิทธ์ , สีลาเกตุ จริญญา , เรืองสวัสดิ์ ภาณุเดช , อินทะหอม สุภาภรณ์
Published: January 2025

วัตถุประสงค์: การติดเชื้อไวรัสโคโรนา (SARS-CoV-2) หรือโรคโควิด-19 (COVID-19) ส่งผลให้ผู้ป่วยมีตับอักเสบเฉียบพลันและสัมพันธ์กับความรุนแรงของโรค วัตถุประสงค์การศึกษาเพื่อหาความชุก ปัจจัยที่ส่งผลต่อภาวะตับอักเสบเฉียบพลันและความสัมพันธ์ของความรุนแรงของผู้ป่วย COVID-19 ที่ได้รับการรักษาที่หอผู้ป่วยรวม (Cohort ward) โรงพยาบาลสมเด็จพระเจ้าตากสินมหาราช
วิธีการศึกษา: ระเบียบวิธีวิจัยใช้การวิจัยแบบ cross-sectional ในผู้ป่วย COVID-19 ที่มีความรุนแรงระดับปานกลางและระดับรุนแรงมากขึ้นไป ที่รักษาใน cohort ward โดยเก็บข้อมูลทั่วไป ผลการตรวจทางห้องปฏิบัติการและอาการทางคลินิก ระหว่างวันที่ 1 เมษายน ถึง 31 ตุลาคม พ.ศ. 2564
ผลการศึกษา: จากผู้ป่วยโควิด-19 จำนวน 93 ราย พบความชุกของการเกิดภาวะตับอักเสบเฉียบพลันร้อยละ 28 (95% CI 18.6-37.2) ปัจจัยที่สัมพันธ์กับภาวะตับอักเสบเฉียบพลันคือ เพศชาย (p < 0.05) ค่าเฉลี่ยจำนวนเม็ดเลือดขาวชนิด lymphocyte ของกลุ่มที่มีภาวะตับอักเสบเป็น 1,154.77 เซลล์/ลบ.มม. และ กลุ่มที่ไม่มีภาวะตับอักเสบเป็น 1,530.02 เซลล์/ลบ.มม. ตามลำดับ แตกต่างอย่างไม่มีนัยสำคัญทางสถิติ (p = 0.063) และไม่มีความแตกต่างกันของการใช้ vasopressor เครื่องช่วยหายใจ จำนวนวันนอนโรงพยาบาลเฉลี่ย และการเสียชีวิตของทั้ง 2 กลุ่มตัวอย่าง
สรุป: การศึกษานี้สรุปได้ว่าพบความชุกของภาวะตับอักเสบเฉียบพลันในผู้ป่วย COVID-19 ร้อยละ 28 และปัจจัยที่สัมพันธ์กับการเกิดภาวะตับอักเสบเฉียบพลันในผู้ป่วยโรค COVID-19 เป็นเพศชาย และมีแนวโน้มของจำนวน lymphocyte ที่ต่ำ
ประสิทธิผลของการชี้แนะต่อความรู้และการปฏิบัติตามแนวปฏิบัติการทำลายเชื้อและการทำให้ปราศจากเชื้ออุปกรณ์การแพทย์ในบุคลากรงานจ่ายกลาง โรงพยาบาลทั่วไป
Authors: เครือคำวัง มาลัย , อัศวพลังกูล ศรีสุดา , สุริเมือง มงคล
Published: January 2025

วัตถุประสงค์: เพื่อเปรียบเทียบความรู้และการปฏิบัติการทำลายเชื้อและการทำให้ปราศจากเชื้อของอุปกรณ์การแพทย์ก่อนและหลังการชี้แนะและศึกษาความพึงพอใจของผู้รับบริการอุปกรณ์การแพทย์
วิธีการศึกษา: แบบกึ่งทดลองชนิดหนึ่งกลุ่มศึกษาแบบวัดก่อนและหลังการทดลอง กลุ่มตัวอย่างมี 2 กลุ่ม เป็นบุคลากรงานจ่ายกลาง 24 คน และพยาบาลวิชาชีพ 154 คน เครื่องมือวิจัยประกอบด้วย แผนการชี้แนะตามแนวปฏิบัติการทำลายเชื้อและการทำให้ปราศจากเชื้อของอุปกรณ์ทางการแพทย์ แบบสอบถามข้อมูลทั่วไปของบุคลากรงานจ่ายกลาง แบบวัดความรู้ แบบสังเกตการปฏิบัติ แบบสอบถามข้อมูลทั่วไปและแบบสอบถามความพึงพอใจของพยาบาลผู้รับบริการ ได้ค่า CVI เท่ากับ 0.90, 1.00, 0.96, 0.93 1.00 และ 0.88 ตามลำดับ ผู้วิจัยนำแบบวัดความรู้ไปทดลองใช้กับบุคลากรที่มีลักษณะงานเหมือนงานจ่ายกลางและไม่ใช่กลุ่มตัวอย่างจำนวน 20 คน ใช้สูตร Kuder-Richardson 20 ได้ค่า 0.83 ทดลองสังเกตระหว่างทีมผู้วิจัยได้ค่า interrater เท่ากับ 1.00 แบบสอบถามความพึงพอใจทดลองใช้กับพยาบาล 20 คน ที่ไม่ใช่กลุ่มตัวอย่างได้ค่าสัมประสิทธิ์แอลฟาครอนบาค 0.77 ดำเนินการ 3 ระยะ ๆ ละ 8 สัปดาห์ (1 ม.ค.-มิ.ย. พ.ศ. 2565) ก่อนการชี้แนะรวบรวมข้อมูลพื้นฐาน วัดความรู้ และสุ่มสังเกตการปฏิบัติของบุคลากรงานจ่ายกลาง ระยะดำเนินการมี 4 ขั้นตอนตามกระบวนการชี้แนะ ระยะประเมินผลดำเนินการเช่นเดียวกับระยะแรกและสุ่มพยาบาลผู้ใช้อุปกรณ์การแพทย์จำนวน 154 คนวัดความพึงพอใจ วิเคราะห์ข้อมูลใช้สถิติเชิงพรรณนา paired t-test และ Pearson's chi-squared test
ผลการศึกษา: หลังการชี้แนะความรู้และการปฏิบัติการทำลายเชื้อและการทำให้ปราศจากเชื้อของกลุ่มตัวอย่างเพิ่มขึ้น คะแนนความรู้เพิ่มจาก 30.5 ±2.7 เป็น 36.9 ±3.0 (p <0.001) ร้อยละการปฏิบัติที่ถูกต้อง เพิ่มจาก 83.17 เป็น 99.38 (p <0.001) ความพึงพอใจของพยาบาลผู้ใช้อุปกรณ์การแพทย์ต่อบริการอุปกรณ์การแพทย์อยู่ในระดับมาก (4.02 ±0.38)
สรุป: การชี้แนะทำให้ความรู้และการปฏิบัติการทำลายเชื้อและการทำให้ปราศจากเชื้อถูกต้องเพิ่มขึ้น
การวินิจฉัยเซลล์ที่มีการติดเชื้อในแปปสเมียร์
Authors: สิงห์คำ ศศิธร , อานอาชา สุจิตรา
Published: January 2025

การติดเชื้อจุลชีพภายในช่องคลอดและปากมดลูก พบได้บ่อยในสตรีที่เข้ารับการตรวจคัดกรองมะเร็งปากมดลูกทางเซลล์วิทยา หรือแปปสเมียร์ เชื้อจุลชีพบางชนิดติดต่อผ่านทางเพศสัมพันธ์และทำให้เกิดโรคติดเชื้อในระบบสืบพันธุ์ ซึ่งจำเป็นต้องได้รับการรักษา แต่เชื้อจุลชีพบางชนิดไม่ติดต่อทางเพศสัมพันธ์ เชื้อจุลชีพและการเปลี่ยนแปลงของเซลล์จากการติดเชื้อในการตรวจแปปสเมียร์ในปัจจุบัน ประเมินและรายงานผลการตรวจตามระบบบีเทสดา ปี ค.ศ. 2014 การเปลี่ยนแปลงของเซลล์จากการติดเชื้อมีความคล้ายคลึงกับการเปลี่ยนแปลงของเซลล์จากสาเหตุอื่นๆ และมีความยากในการแปลผล โดยสามารถแบ่งการติดเชื้อออกเป็น 4 ประเภทใหญ่ ๆ ได้แก่ การติดเชื้อแบคทีเรีย เชื้อรา โปรโตซัว และไวรัส ในการรายงานผลการติดเชื้อ จะแบ่งออกเป็น 6 ชนิดย่อย ได้แก่ พยาธิช่องคลอดทริโคโมแนส, สิ่งมีชีวิตจากเชื้อราที่มีลักษณะสัณฐานวิทยาที่สอดคล้องกับแคนดิดา, การเปลี่ยนแปลงของแบคทีเรียในช่องคลอดที่บ่งบอกถึงภาวะแบคทีเรียลวาไจโนซิส, แบคทีเรียที่มีลักษณะสัณฐานวิทยาที่สอดคล้องกับแอคทิโนไมซิส, การเปลี่ยนแปลงของเซลล์ที่สอดคล้องกับไวรัสเริม และการเปลี่ยนแปลงของเซลล์ที่สอดคล้องกับไซโตเมกาโลไวรัส การตรวจพบเชื้อจุลชีพและการเปลี่ยนแปลงของเซลล์จากการติดเชื้อในการตรวจคัดกรองมะเร็งปากมดลูกทางเซลล์วิทยานี้ อาจช่วยให้แพทย์สามารถทำการรักษาสตรีที่ติดเชื้อได้ตั้งแต่ยังไม่มีอาการหรือก่อนที่จะมีอาการรุนแรง และสามารถลดการแพร่เชื้อไปยังคู่นอนได้
การพัฒนาพลาสติกหุ้มสวยงามขาเทียมระดับใต้เข่าชนิดแกนใน จากเครื่องพิมพ์ 3 มิติ: การศึกษานำร่อง
Authors: ธรรมกรสุขศิริ ธนกร , รัตนคช จุติมา , พินิจเลิศสกุล จุฑามาศ , สิริวัฒน์โสภณ จุฑามาศ , เกลอร่า แกรี่ , แก้วทิพย์ โสภณ , แสนบุญศิริ กัญจนัศ , ทวีพงษ์ เพ็ญสุดา
Published: January 2025

วัตถุประสงค์: การศึกษานำร่องนี้จัดทำขึ้นเพื่อต้องการศึกษาประโยชน์และความเหมาะสมของวัสดุเส้นใย ที่สามารถผลิตเองได้ในประเทศไทยเพื่อผลิตพลาสติกหุ้มสวยงามทดแทนการใช้โฟมหุ้มสวยงามซึ่งเป็นวิธีดั้งเดิมของกายอุปกรณ์เทียม ผู้วิจัยได้ศึกษาวัสดุเส้นใยที่ใช้ในกระบวนการศึกษานี้คือ เส้นใย HIPS_PTTGC ซึ่งเป็นวัสดุที่พัฒนาภายในประเทศ โดยจะเปรียบเทียบระยะเวลาในการผลิตพลาสติกหุ้มสวยงามขาเทียมโดยใช้เส้นใย HIPS_PTTGC เทียบกับเส้นใย ABS-M30 ซึ่งเป็นเส้นใยที่มีการใช้งานอย่างแพร่หลายผ่านกระบวนการพิมพ์ โดยเครื่องพิมพ์ 3 มิติ
วิธีการศึกษา: มีผู้สนใจและเข้าร่วมวิจัยจำนวน 3 ราย ที่ผ่านเกณฑ์การคัดเลือก คือผู้ที่ถูกตัดขาระดับใต้เข่าเพียง 1 ข้าง โดยทีมผู้วิจัยทำการสแกนขาเทียมเดิมของผู้เข้าร่วมวิจัยเพื่อใช้ในการพิมพ์พลาสติกหุ้มสวยงามสำหรับการศึกษา หลังจากนั้นจะทำการเก็บข้อมูลวัดผลทางการเคลื่อนไหว ได้แก่ ทดสอบการเดิน 6 นาที (6-minute walk test), การเดินขึ้นลงบันได (Stair Climb Test) และแบบทดสอบความพึงพอใจต่อการใช้งาน (Quest2.0)
ผลการศึกษา: จากการทดสอบเปรียบเทียบระยะเวลาในการพิมพ์ของเส้นใยทั้งสองชนิด พบว่าเส้นใย HIPS_PTTGC ใช้ระยะเวลาในการพิมพ์ชิ้นงานมากกว่า และการวัดผลลัพธ์ด้วยแบบทดสอบการเดิน 6 นาทีและการเดินขึ้น-ลงบันไดด้วยเส้นใย HIPS_PTTGC พบว่ามีค่าการเปลี่ยนแปลงที่ดีขึ้นในทางคลินิก และสำหรับแบบสำรวจความพึงพอใจ QUEST 2.0 พบว่า ผู้ร่วมวิจัยพึงพอใจในหัวข้อความง่ายต่อการปรับส่วนต่างๆของอุปกรณ์สูงสุด แต่สำหรับความทนทานนั้นเป็นสิ่งที่ทีมผู้วิจัยควรพัฒนาให้ดียิ่งขึ้น
สรุป: พลาสติกหุ้มสวยงามขาเทียมแบบพิมพ์ 3 มิติ ไม่ส่งผลต่อการเปลี่ยนแปลงความ สามารถทางการเคลื่อนไหวของผู้เข้าร่วมวิจัยเมื่อเทียบกับการใช้โฟมหุ้มขาเทียมสวยงามแบบเดิม แต่ส่งผล ในด้านความพึงพอใจเรื่องความคงทนของวัสดุพลาสติกหุ้มสวยงามแบบพิมพ์ 3 มิติ โดยใช้เส้นใย HIPS_PTTGC ซึ่งควรได้รับการพัฒนาในด้านความแข็งแรงเป็นลำดับถัดไปและควรจะมีการศึกษาเพิ่มเติม ในเรื่องแรงที่กระทำต่อขาเทียมขณะเดินหรือเคลื่อนไหว เช่น แรงปฏิกิริยาจากพื้น (GRF) ซึ่งอาจจะเป็นปัจจัยส่งผลต่อความคงทนของพลาสติกแบบพิมพ์ 3 มิติ ที่ใช้ประกอบขาเทียม
การออกแบบและผลิตหุ่นจำลองทางการแพทย์สำหรับฝึกการใช้อัลตราซาวด์นำทาง ในการใส่สายสวนหลอดเลือดดำ Internal Jugular เพื่อนำไปใช้ประกอบการฝึกทักษะแพทย์ประจำบ้าน
Authors: ชุมทัพ วังชา , เผ่าสวัสดิ์ นพพล , ชินศักดิ์ชัย คามิน , นครชัย ธันยพร
Published: January 2025

วัตถุประสงค์: เพื่อพัฒนาการออกแบบและผลิตหุ่นจำลอง การฝึกใช้อัลตราซาวด์นำทางการใส่สายสวนหลอดเลือดดำ internal jugular สำหรับใช้ประกอบการฝึกทักษะแพทย์ประจำบ้าน
วิธีการศึกษา: การศึกษาครั้งนี้ ผู้วิจัยเชิญแพทย์ผู้เชี่ยวชาญภายในคณะแพทยศาสตร์ศิริราชพยาบาล 7 ท่าน ที่มีประสบการณ์ในการทำหัตถการกับผู้ป่วยจริงและมีการสอนหรือฝึกอบรมแพทย์ประจำบ้าน อย่างน้อย 3 ปี ที่มีอายุระหว่าง 35-60 ปี เพื่อทำการทดสอบประสิทธิภาพและคุณสมบัติของหุ่นจำลอง โดยทำการทดสอบคุณสมบัติของยางซิลิโคน ที่เหมาะสมในการมองเห็นภาพอัลตราซาวด์ ก่อนนำไปผลิตหุ่นจำลอง ซึ่งประกอบด้วย 3 ส่วน ดังนี้ ยางซิลิโคนทดแทนชั้นไขมันใต้ผิวหนัง ผิวหนัง และหลอดเลือด จากนั้นทำการทดสอบคุณสมบัติและประสิทธิภาพของหุ่นจำลองตามการทำหัตถการการใช้อัลตราซาวด์นำทางในการใส่สายสวนหลอดเลือดดำ internal jugular ด้วยแบบประเมินความพึงพอใจจากแพทย์ผู้เชี่ยวชาญ 7 ท่าน
ผลการศึกษา: แพทย์ผู้เชี่ยวชาญทั้ง 7 ท่าน ทำการทดสอบคุณสมบัติของยางซิลิโคน พบว่ายางซิลิโคน E เหมาะสำหรับใช้ทดแทนชั้นไขมันใต้ผิวหนัง ยางซิลิโคน F เหมาะสำหรับให้ทดแทนผิวหนัง และยางซิลิโคน J เหมาะสำหรับใช้ทดแทนหลอดเลือด การประเมินคุณสมบัติของหุ่นจำลอง มีความพึงพอใจอยู่ในระดับ “พึงพอใจมาก” และผลการประเมินประสิทธิภาพของหุ่นจำลองในการทำหัตถการการใส่สายสวนหลอดเลือดดำ internal jugular มีความพึงพอใจอยู่ในระดับ “ดี”
สรุป: หุ่นจำลองสำหรับฝึกการใช้อัลตราซาวด์นำทาง ในการใส่สายสวนหลอดเลือดดำ internal jugular ที่ผู้วิจัยได้พัฒนาขึ้น มีคุณสมบัติเหมาะสม สามารถนำไปใช้ในการเรียนการสอนได้อย่างมีประสิทธิภาพ
ปัญหาการกลืนในเด็ก
Authors: วรรณภาสชัยยง ประกาศิต , เกตุทัต ณัฐฐา , เบ็ญจพรเลิศ ไพฑูรย์
Published: January 2025

การกลืนที่ผิดปกติในเด็กพบได้บ่อยในกุมารเวชปฏิบัติ โดยเฉพาะในเด็กที่มีปัญหาด้านระบบประสาทหรือพัฒนาการช้า อาการที่พบได้แก่ การสำลักหรือการไอระหว่างการกลืนบ่อย ๆ นอกจากนี้อาจมีอาการหายใจเหนื่อยจากการอุดกั้นทางเดินหายใจ การสำลัก และโรคปอดอักเสบซ้ำ ๆ บุคลากรทางการแพทย์ที่ให้การดูแลเด็กที่สงสัยว่ามีปัญหาการกลืน ต้องมีความเข้าใจพัฒนาการด้านการกินของเด็กตามวัยและกระบวนการกลืนอาหารที่ปกติ การซักประวัติอาการอย่างละเอียด ได้แก่ อาการแสดง ความเหมาะสมของลักษณะอาหารและการจัดท่าในการกินอาหารตามช่วงวัย เด็กที่สงสัยว่ามีปัญหาการกลืนต้องได้รับการตรวจร่างกายอย่างละเอียด โดยเฉพาะภายในช่องปาก และสังเกตอาการขณะที่เด็กกินอาหาร การตรวจส่งตรวจเพิ่มเติม เช่น videofluoroscopic swallow study (VFSS) หรือ fiberoptic endoscopic evaluation of swallowing (FEES) อาจพิจารณาในกรณีที่ยังไม่สามารถหาสาเหตุของการกลืนที่ผิดปกติได้จากการซักประวัติและตรวจร่างกาย สำหรับการรักษาภาวะการกลืนที่ผิดปกติในเด็ก นอกจากการรักษาตามสาเหตุแล้ว การปรับลักษณะของอาหารและการจัดท่าในการกินอาหารถือเป็นแนวทางการรักษาเพิ่มเติมที่สำคัญ เพื่อลดภาวะแทรกซ้อนที่อาจเกิดขึ้นหากมีภาวะการสำลักอีกครั้ง
การประเมินคุณภาพและความพึงพอใจต่อหุ่นจำลองกระดูกสะบ้าแตกสำหรับการฝึกหัตถการ Tension Band Wiring
Authors: พวงกำหยาด มยุรี , จงพิพัฒน์ชัยพร สมชาย , ตันติเกต ดิเรก
Published: January 2025

วัตถุประสงค์:เพื่อประเมินคุณภาพและความพึงพอใจต่อหุ่นจำลองกระดูกสะบ้าแตกสำหรับใช้ในการเรียนการสอนหัตถการ Tension band wiring
วิธีการศึกษา: การศึกษานี้จัดทำขึ้น ณ โรงพยาบาลศิริราช เป็นการศึกษาแบบภาคตัดขวางโดยใช้แบบสอบถามการประเมินคุณภาพและความพึงพอใจต่อหุ่นจำลองกระดูกสะบ้าแตก กลุ่มตัวอย่างทั้งสิ้น 36 คน เป็นแพทย์ผู้เชี่ยวชาญสาขาออร์โธปิดิกส์ ที่มีประสบการณ์สอนมาแล้วไม่น้อยกว่า 5 ปี แพทย์ประจำบ้านสาขาออร์โธปิดิกส์ ชั้นปีที่ 4 แพทย์เฟลโลว์ และแพทย์ประจำบ้านสาขาออร์โธปิดิกส์ต่างสถาบัน หลังจากทำหัตถการ tension band wiring กับหุ่นจำลองกระดูกสะบ้าแตก วิเคราะห์ข้อมูลด้วยค่าเฉลี่ย และค่าเบี่ยงเบนมาตรฐาน
ผลการศึกษา: จากผู้ตอบแบบสอบถามทั้งสิ้น 36 คน ประกอบด้วย อาจารย์แพทย์จำนวน 9 คน และแพทย์ฝึกอบรมจำนวน 27 คน ผลการวิเคราะห์พบว่า กลุ่มอาจารย์แพทย์ให้ความเห็นด้านภาพรวมของหุ่นจำลองมีความเสมือนจริงในระดับมาก (ค่าเฉลี่ย 3.67, ส่วนเบี่ยงเบนมาตรฐาน 0.50) และกลุ่มแพทย์ฝึกอบรม ให้ความเห็นอยู่ในระดับมาก (ค่าเฉลี่ย 3.78, ส่วนเบี่ยงเบนมาตรฐาน 0.58) กลุ่มอาจารย์แพทย์ให้ความเห็นด้านภาพรวมของความพึงพอใจต่อหุ่นจำลองเหมาะสมต่อการเรียนรู้ ในระดับมาก (ค่าเฉลี่ย 4.33, ส่วนเบี่ยงเบนมาตรฐาน 0.50) และกลุ่มแพทย์ฝึกอบรม ให้ความเห็นในระดับมาก (ค่าเฉลี่ย 4.38, ส่วนเบี่ยงเบนมาตรฐาน 0.70)
สรุป: หุ่นจำลองกระดูกสะบ้าแตกที่ได้มีการพัฒนาขึ้นสำหรับการเรียนการสอนหัตถการ tension band wiring สำหรับแพทย์ประจำบ้าน สาขาออร์โธปิดิกส์ มีความเสมือนจริง และเป็นที่น่าพึงพอใจสำหรับการจัดประสบการณ์การเรียนรู้ของหัตถการ tension band wiring อย่างไรก็ตาม ยังมีความจำเป็นในการพัฒนาวัสดุสำหรับผลิตส่วนของกล้ามเนื้อและเส้นเอ็นต่อไปในอนาคต
กายภาพบำบัดในผู้ป่วยปวดหลังส่วนล่าง
Authors: ขนอม ศิวรักษ์ , เจริญผล ธมภรณ์ , อุบลบาน ณัฐกานต์
Published: January 2025

อาการปวดหลังส่วนล่าง (Low back pain) เป็นปัญหาสุขภาพที่สำคัญ พบได้บ่อยที่สุดในโรคระบบกระดูกและกล้ามเนื้อ โดยเกิดขึ้นได้ทั้งกับวัยทำงานและวัยผู้สูงอายุ มักมีอาการปวด รู้สึกไม่สบายตัว บริเวณด้านหลังระดับใต้ชายโครงหรือเหนือขอบสะโพก มีอัตราความชุกประมาณร้อยละ 50-80 ของประชากรทั่วไป อาการปวดหลังส่วนล่างแบ่งออกเป็น 3 ชนิดได้แก่ อาการปวดหลังส่วนล่างแบบเฉียบพลัน อาการปวดหลังส่วนล่างกึ่งเฉียบพลันและอาการปวดหลังส่วนล่างแบบเรื้อรัง ส่วนใหญ่มักเป็นอาการปวดหลังส่วนล่างแบบเฉียบพลัน ซึ่งสามารถหายได้เองภายในระยะเวลา 6 สัปดาห์ อาการปวดหลังส่วนล่างเป็นสาเหตุที่ทำให้เกิดผลเสียทั้งด้านร่างกาย จิตใจ การเข้าสังคมและเศรษฐกิจ การรักษาอาการปวดหลังส่วนล่าง แบ่งเป็นหลัก ๆ 3 วิธีคือ การรักษาโดยใช้ยา การรักษาโดยไม่ใช้ยา และการผ่าตัด การรักษาทางกายภาพบำบัด เป็นหนึ่งในวิธีการรักษาโดยไม่ใช้ยาหรือเป็นการรักษาแบบประคับประคองตามอาการ ที่ให้ผลดีมากกว่าร้อยละ 80 การให้ความรู้และโปรแกรมในการออกกำลังกายเองที่บ้าน เป็นแนวทางสำคัญในการรักษาอาการปวดหลังส่วนล่างทางกายภาพบำบัด ซึ่งสามารถทำเองที่บ้านได้ ประหยัดและมีความปลอดภัยสูง ประโยชน์ของการให้ความรู้และการออกกำลังกายเองที่บ้านจะช่วยลดอาการปวดหลัง เพิ่มความแข็งแรงและความยืดหยุ่นให้กับกล้ามเนื้อ อีกทั้งเพิ่มความสามารถในการทำกิจกรรม และสามารถกลับมาทำงานได้ตามปกติ ผลของการเปลี่ยนแปลงดังกล่าวจะช่วยลดภาระค่าใช้จ่ายในการดูแลสุขภาพ ลดการเกิดภาวะทุพพลภาพและป้องกันการกลับมามีอาการปวดหลังส่วนล่างซ้ำ
CM Model-1: ระบบปัญญาประดิษฐ์สำหรับประเมินความหนาแน่น ของ Adipose-Derived Stem Cells (ADSCs)
Authors: พวงไพโรจน์ พูนสิน , มณีสวัสดิ์ ธีราพร , หมื่นศรี ศศิภา , บุญประมาณ อุกฤษ
Published: January 2025

วัตถุประสงค์: กระบวนการเลี้ยงเซลล์จำเป็นต้องอาศัยประสบการณ์ด้านการเพาะเลี้ยงเซลล์ เพื่อให้ได้ผลถูกต้องแม่นยำ โดยเฉพาะอย่างยิ่งขั้นตอนการประเมินความหนาแน่นของเซลล์ เพื่อพิจารณาระยะเวลาที่เหมาะสมในการเพาะเลี้ยงเซลล์รุ่นถัดไป การนำเทคโนโลยีระบบปัญญาประดิษฐ์มาช่วยประเมินความหนาแน่นของเซลล์จึงเป็นอีกวิธีที่สามารถช่วยให้มีกระบวนการประเมินความหนาแน่นของเซลล์เป็นมาตรฐานสามารถทำซ้ำได้ และได้ผลลัพธ์เหมือนกันโดยไม่ต้องขึ้นกับบุคคล การศึกษาวิจัยนี้ต้องการประยุกต์ใช้ AI ที่เรียกว่า Cell density measurement model-1 (CM Model-1) สำหรับการประเมินร้อยละความหนาแน่นของเซลล์ เพื่อลดความผิดพลาดในการประเมินด้วยสายตามนุษย์
วิธีการศึกษา: การพัฒนา CM Model-1 ใช้ภาพถ่ายจากตัวอย่างเซลล์ต้นกำเนิดจากเนื้อเยื่อไขมันเพื่อดูความหนาแน่นของเซลล์ Adipose-derived stem cells (ADSCs) ภายใต้กล้องจุลทรรศน์ชนิดหัวกลับ ที่กำลังขยาย 4X จำนวน 5,673 ภาพ และ 10X จำนวน 3,969 ภาพ ในแต่ละช่วงร้อยละความหนาแน่น ได้แก่ 10-29, 30-49, 50-69, 70-89 และ 90-100 รวมทั้งสิ้น 9,642 ภาพ โดยแบ่งภาพถ่ายเป็น 2 ชุด คือ Training Data Set (9,042 ภาพ) และ Test Data Set (600 ภาพ) เพื่อวิเคราะห์ความถูกต้องและแม่นยำของ Model
ผลการศึกษา: จากการศึกษานี้พบว่า ADSCs มีลักษณะรูปร่างคล้าย fibroblast และมีการเจริญเติบโตเพิ่มขึ้นตามช่วงร้อยละความหนาแน่น 10-29, 30-49, 50-69, 70-89 และ 90-100 เป็นปกติตามลำดับ ของทั้งกำลังขยาย 4X และ10X จากผลการพัฒนา Model จาก Training data set ที่กำลังขยาย 4X มีค่าเฉลี่ยของ Precision, Recall, F1-score และ Accuracy เท่ากับร้อยละ 98, 98, 98, 98 และที่กำลังขยาย 10X เท่ากับร้อยละ100, 100, 100 และ 100 ตามลำดับ และจาก Test data set ที่กำลังขยาย 4X มีค่าเฉลี่ยของ Precision, Recall, F1-score และ Accuracy เท่ากับร้อยละ 95, 95, 95 และ 95 ที่กำลังขยาย 10X เท่ากับร้อยละ 93, 93, 92 และ 92 ตามลำดับ
สรุป: แสดงให้เห็นว่า CM Model-1 มีประสิทธิภาพในการประเมินร้อยละความหนาแน่นของเซลล์ได้อย่างถูกต้องแม่นยำ อย่างไรก็ตาม CM Model-1 นี้เป็นการศึกษาเบื้องต้นที่สามารถใช้กับเซลล์ที่มีรูปร่างคล้าย fibroblast เพียงชนิดเดียวอยู่ ยังต้องเรียนรู้เพิ่มเติมเพื่อสามารถใช้กับเซลล์ได้หลากหลายต่อไป
ผลของสารสกัดคอลลาเจนต่อความชราทางผิวหนัง: การทบทวนวรรณกรรม
Authors: พงศ์ศิริสาทร ทรรศิน , เจริญชัยปิยกุล กฤดิภพ , อัศวานนท์ ประวิตร
Published: January 2025

ความชราทางผิวหนังเกิดจากปัจจัยภายในและปัจจัยภายนอก แสดงออกในลักษณะริ้วรอย ความชุ่มชื้น และความยืดหยุ่นที่ลดลง รวมไปถึงการสูญเสียการทำหน้าที่ของผิวหนัง กลไกสำคัญ คือ การลดลงของสารเร่งการเจริญเติบโตกลุ่มไฟโบรบลาสต์ ที่มีหน้าที่สำคัญในการสร้างสารเคลือบเซลล์ เช่น คอลลาเจน อีลาสติน ไฮยาลูรอน และคอนดรอยติน ซึ่งช่วยรักษาความชุ่มชื้น ความยืดหยุ่น และการคงรูปร่างผิวหนัง โดยเฉพาะคอลลาเจนซึ่งเป็นส่วนประกอบหลักที่สำคัญ ปัจจุบันพบว่ามีการสังเคราะห์สารสกัดคอลลาเจนจากแหล่งต่าง ๆ มากขึ้นและมีการศึกษาที่กล่าวถึงผลลัพธ์จากการรับประทานสารสกัดคอลลาเจนในการเพิ่มคุณภาพผิวหนังผ่านหลายกลไก เช่น การกระตุ้นเซลล์ไฟโบรบลาสต์ การปรับเปลี่ยนสภาพเซลล์ การลดการอักเสบ ดังนั้น การทบทวนความรู้เรื่องการรับประทานสารสกัดคอลลาเจนอย่างเหมาะสมจึงมีประโยชน์ในการลดภาวะความชราทางผิวหนัง
บทบาทพยาบาลในการดูแลผู้ป่วยโรคติดเชื้อไวรัสโคโรนา 2019
Authors: คะชะวะโร จุฑาทิพย์ , ชำนาญดี ชนินาถ
Published: January 2025

โรคติดเชื้อไวรัสโคโรนา 2019 หรือโรคโควิด 19 เป็นโรคติดเชื้อทางระบบทางเดินหายใจที่มีการแพร่ระบาดของเชื้อเกิดขึ้นอย่างรวดเร็วไปทั่วโลก ส่งผลกระทบต่อผู้ป่วยและครอบครัวทั้งด้านร่างกายและด้านจิตใจ พยาบาลซึ่งมีความใกล้ชิดกับผู้ป่วยที่ติดเชื้อไวรัสโคโรนา 2019 มากที่สุด จึงมีบทบาทสำคัญด้านต่างๆในการดูแลผู้ป่วย ได้แก่ 1. ด้านการปฏิบัติการพยาบาล พยาบาลจะปฏิบัติงานตามหลักการป้องกันและควบคุมการแพร่กระจายเชื้อ รวมทั้งให้การสนับสนุนด้านจิตใจแก่ผู้ป่วยและครอบครัว เพื่อช่วยบรรเทาความวิตกกังวล 2. ด้านการให้บริการ พยาบาลเป็นผู้ให้ความรู้ ให้คำปรึกษา คำแนะนำ กระตุ้นให้กำลังใจ และเสริมสร้างพลังด้านบวก 3. ด้านการวางแผน พยาบาลจะต้องวางแผนในการปฏิบัติการพยาบาล วางแผนเรื่องวัสดุ อุปกรณ์เวชภัณฑ์ทางการแพทย์ รวมทั้งวางแผนตารางการปฏิบัติงาน และ 4. ด้านการประสานงาน พยาบาลเป็นผู้ประสานงานเรื่องต่างๆ กับบุคลากรทางการแพทย์ที่เกี่ยวข้อง เพื่อให้ผู้ป่วยและครอบครัวมีสุขภาพร่างกาย และจิตใจที่ดี สามารถกลับไปใช้ชีวิตในสังคมได้อย่างมีความสุข รวมทั้งมีคุณภาพชีวิตที่ดีต่อไป
บทบาทพยาบาลในการดูแลผู้ป่วยเด็กที่ได้รับการตรวจวินิจฉัยทางตาด้วยวิธี Fluorescein Angiography (FA)
Authors: คำเตียม กรรณิการ์ , ประคุณหังสิต สุภเลิศ
Published: January 2025

หัตถการการตรวจวินิจฉัยด้วยสีฟลูออเรสซีนในโรคจอตาในเด็ก เป็นการตรวจโรคจอตาด้วยวิธีพิเศษเพื่อตรวจหาหลอดเลือดของชั้นจอตาและคอรอยด์ที่มีการทำงานผิดปกติ มีหลอดเลือดงอกใหม่ มีพังผืดดึงรั้งจอตา จอตาลอก หรือการรั่วของเส้นเลือดจอตา เพื่อประเมินความรุนแรงของโรค วางแผนการรักษา ติดตามอาการและพยากรณ์โรค การตรวจวินิจฉัยด้วยสีฟลูออเรสซีนนั้นสามารถฉีดสีผ่านทางหลอดเลือดดำหรือให้สีผ่านทางปาก จากนั้นจะถ่ายภาพจอตาแบบตามเวลาจริง (Real time) ในการตรวจวินิจฉัยด้วยสีฟลูออเรสซีนมักใช้วิธีการให้สีฟลูออเรสซีนผ่านทางหลอดเลือดดำ โดยมีรายงานภาวะแทรกซ้อนตั้งแต่ระดับน้อยจนถึงรุนแรง ผู้ป่วยเด็กและผู้ปกครองที่ต้องเข้ารับการตรวจวินิจฉัยนี้อาจมีความวิตกกังวล กลัว ทำให้การตรวจไม่ราบรื่นหรือไม่สามารถทำการตรวจได้ พยาบาลจึงมีบทบาทสำคัญในการเตรียมความพร้อมของผู้ป่วยและผู้ปกครองทั้งทางร่างกาย จิตใจ ดั้งนั้นพยาบาลที่ได้รับบทบาทนี้ต้องมีความรู้ ทักษะ ความเชี่ยวชาญในการทำหัตถการ การให้ข้อมูลโรค หัตถการ ความสำคัญในการตรวจวินิจฉัย ขั้นตอน ภาวะแทรกซ้อนที่อาจเกิดขึ้นได้ โดยอธิบาย ให้ข้อมูลตลอดจนให้คำปรึกษา ลดความวิตกกังวล ความกลัว เพื่อให้ผู้ป่วยสามารถเข้ารับการตรวจวินิจฉัยด้วยสีฟลูออเรสซีนได้อย่างปลอดภัย ไม่เกิดภาวะแทรกซ้อนและ มีประสิทธิภาพ
การพยาบาลผู้ป่วยหลังปลูกถ่ายเซลล์ต้นกำเนิดเม็ดเลือดที่หอผู้ป่วยรอพักฟื้น
Authors: เอี๊ยะเผ่าพันธ์ วันเพ็ญ
Published: January 2025

การปลูกถ่ายเซลล์ต้นกำเนิดเม็ดเลือด (hematopoietic stem cell transplantation: HSCT) เป็นการใช้เซลล์ต้นกำเนิดเม็ดเลือด (stem cell) ที่ปกติในการรักษาโรค เพื่อให้ผู้ป่วยมะเร็งทางโลหิตวิทยาหายขาดจากโรค หรือโรคสงบได้ยาวนานที่สุด แต่มีภาวะแทรกซ้อนที่รุนแรง เนื่องจากได้รับยาเคมีบำบัดขนาดสูงและยากดภูมิคุ้มกัน ระยะเวลานอนโรงพยาบาลเฉลี่ย 30 วัน ซึ่งแตกต่างกันขึ้นอยู่กับอายุ โรค การรักษา ภาวะแทรกซ้อนของผู้ป่วยแต่ละราย จากข้อมูลสถิติทางการแพทย์ โรงพยาบาลศิริราช ปี พ.ศ. 2556-2563 มีผู้ป่วย HSCT เฉลี่ยปีละ 63 ราย เวลารอคิว HSCT ประมาณ 6-8 เดือน เนื่องจากจำนวนเตียงจำกัด ซึ่งการรอคิวนาน สัมพันธ์กับอัตราการกำเริบของโรค และได้รับพิษสะสมจากยาเคมีบำบัดที่สูงขึ้น เพิ่มโอกาสในการเสียชีวิต ปัจจุบันต่างประเทศมีการดูแลผู้ป่วย HSCT แบบผู้ป่วยนอก ซึ่งการดูแลแบบผู้ป่วยนอกมีอัตราการรอดชีวิตใกล้เคียงกับการดูแลแบบผู้ป่วยใน ค่าใช้จ่ายถูกกว่า ผู้ป่วยพึงพอใจ คุณภาพชีวิตดีขึ้น สำหรับประเทศไทยและโรงพยาบาลศิริราช มีการดูแลผู้ป่วยแบบผู้ป่วยในเท่านั้น เนื่องจากข้อจำกัด เช่น ขาดผู้ดูแล ระยะเวลาในการเดินทางมาโรงพยาบาล ไม่มีเตียงสำรองในกรณีฉุกเฉิน เป็นต้น โรงพยาบาลศิริราชพัฒนาการดูแลผู้ป่วยหลัง HSCT ต่อเนื่องที่หอผู้ป่วยรอพักฟื้น เพื่อลดระยะเวลาในการครองเตียงที่หอผู้ป่วยปลูกถ่ายเซลล์ต้นกำเนิดเม็ดเลือด ช่วยให้ผู้ป่วยได้รับการ HSCT เร็วขึ้น แต่การดูแลผู้ป่วยกลุ่มนี้มีสิ่งที่ต้องดูแลพิเศษกว่าผู้ป่วยทั่วไป บทความนี้จึงนำเสนอการพยาบาลผู้ป่วยหลัง HSCT ที่หอผู้ป่วยรอพักฟื้น โดยมีวัตถุประสงค์เพื่อให้พยาบาลมีความรู้ในการดูแลผู้ป่วย HSCT ได้อย่างปลอดภัย
การพยาบาลในระยะผ่าตัดสำหรับผู้ป่วยผ่าตัดกระดูกสันหลังตามโปรแกรม การส่งเสริมการฟื้นตัวหลังผ่าตัด
Authors: สนธิรักษ์ ธารกมล , ทับทิมทอง ภัทรกร
Published: January 2025

การผ่าตัดกระดูกสันหลังเป็นการผ่าตัดที่ใช้ระยะเวลานานและมีความเสี่ยงต่อการเกิดภาวะแทรกซ้อนหลังผ่าตัดสูง ซึ่งการดูแลผู้ป่วยตามโปรแกรมการส่งเสริมการฟื้นตัวหลังผ่าตัด (Enhance Recovery After Surgery: ERAS) เป็นโปรแกรมเพื่อลดความเครียดทั้งด้านร่างกายและจิตใจของผู้ป่วย ลดภาวะแทรกซ้อนหลังผ่าตัด ผู้ป่วยสามารถฟื้นตัวได้อย่างรวดเร็ว โดยแนวทางการพยาบาลผู้ป่วยในระยะผ่าตัดตามโปรแกรม ERAS สำหรับการผ่าตัดกระดูกสันหลังให้ความสำคัญในการป้องกันภาวะแทรกซ้อนต่าง ๆ ได้แก่ การติดเชื้อแผลผ่าตัด ภาวะแทรกซ้อนจากการเสียเลือด ภาวะอุณหภูมิกายต่ำ ภาวะลิ่มเลือดอุดหลอดเลือดดำ แผลกดทับจากการจัดท่าผ่าตัดรวมถึงการบริหารจัดการความปวด เมื่อผู้ป่วยไม่เกิดภาวะแทรกซ้อน ความปวดลดลงและสามารถลดการใช้ยากลุ่มโอปิออยด์ ซึ่งมีผลข้างเคียงที่เกิดจากยาได้ จากเหตุผลดังกล่าวจะเห็นได้ว่าโปรแกรม ERAS สามารถลดระยะเวลาการนอนโรงพยาบาล การกลับมารักษาซ้ำ ค่าใช้จ่ายในการรักษาพยาบาลและทำให้ผู้ป่วยมีความพึงพอใจต่อการบริการมากขึ้น แม้ว่าในแต่ละโรงพยาบาลทั่วโลกยังไม่มีแนวปฏิบัติที่ชัดเจนของโปรแกรม ERAS ในระยะผ่าตัดสำหรับการผ่าตัดกระดูกสันหลัง แต่องค์ประกอบสำคัญ มีจุดมุ่งหมายเพื่อการพยาบาลที่มีประสิทธิภาพและคาดหวังผลลัพธ์การฟื้นตัวที่ดีของผู้ป่วยหลังผ่าตัด
สมรรถนะพยาบาลวิชาชีพด้านการพยาบาลผู้สูงอายุในโรงพยาบาล ของพยาบาลที่ปฏิบัติงาน โรงพยาบาลสังกัดมหาวิทยาลัยแห่งหนึ่ง
Authors: เจริญไกรกมล ชไมพร , พิทักษ์สังข์ เอื้องพร พิทักษ์สังข์ , นามเทพ จันทนา , สายสุขอนันต์ ปิยนุช , ฉิมฉลอง ราตรี , สิริทิพากร ปิติพร , ศีตลเพ็ญ ลลิตา
Published: January 2025

วัตถุประสงค์: เพื่อศึกษาระดับสมรรถนะและความต้องการในการพัฒนาสมรรถนะด้านการพยาบาลผู้สูงอายุของพยาบาล
วิธีการศึกษา: กลุ่มตัวอย่าง พยาบาลวิชาชีพ ประสบการณ์ดูแลผู้ป่วยสูงอายุ 1 ปีขึ้นไป เลือกตัวอย่างแบบสะดวก เครื่องมือ คือ แบบประเมินสมรรถนะการพยาบาลผู้ป่วยสูงอายุ พัฒนาตามแนวคิดของรุ่งฟ้า อธิราษฏร์ไพศาล ประเมินตนเอง 8 ด้าน คือ 1. การมีทัศนคติที่ดีต่อผู้สูงอายุ 2. การสื่อสารกับผู้ป่วยสูงอายุ 3. การประเมินสุขภาพผู้สูงอายุ 4. การปฏิบัติการพยาบาลผู้สูงอายุ 5. การส่งเสริมสุขภาพและป้องกันภาวะเสี่ยงในผู้ป่วยสูงอายุ 6. การจัดการกับความเจ็บป่วยของผู้สูงอายุ 7. การวางแผนจำหน่ายผู้ป่วยสูงอายุ 8. การประสานงานกับสหสาขาวิชาชีพ ตรวจสอบความตรงเนื้อหาโดยผู้ทรงคุณวุฒิ 5 คน ค่า CVI = 0.99 ทดลองใช้ในพยาบาล 30 คน ค่าความเชื่อมั่น 0.98 เก็บข้อมูลเมษายน - พฤษภาคม พ.ศ.2566 ผ่าน Google Form วิเคราะห์ข้อมูลใช้การทดสอบทีอิสระ ทดสอบเอฟ ระดับนัยสำคัญ 0.05
ผลการศึกษา: พยาบาล 365 คน ส่วนใหญ่ทำงานมากกว่า 10 ปี (ร้อยละ 47.4) ดูแลผู้ป่วยก่อนและหลังผ่าตัด (ร้อยละ 36.4) เคยดูแลผู้สูงอายุในครอบครัว (ร้อยละ 76.4) ไม่เคยอบรมการดูแลผู้สูงอายุ (ร้อยละ 62.4) กลุ่มที่เคยอบรม ส่วนใหญ่อบรมระยะสั้น (1-5 วัน) (ร้อยละ 46.7) ระดับสมรรถนะการพยาบาลผู้ป่วยสูงอายุโดยรวม อยู่ในระดับดี (x̄= 3.76, SD = 0.49) ด้านที่มีคะแนนเฉลี่ยสูงสุด คือ การมีทัศนคติที่ดีต่อผู้ป่วยสูงอายุ (x̄= 4.37, SD = 0.49) ความต้องการพัฒนาสมรรถนะด้านการพยาบาลผู้ป่วยสูงอายุ ส่วนใหญ่ต้องการพัฒนาด้านความรู้ ด้านการปฏิบัติด้านอุปกรณ์และเครื่องมือ ร้อยละ 88.2, 40.8, 34.5 ตามลำดับ
สรุป: พยาบาลควรมีการประเมินระดับสมรรถนะด้วยตนเอง ด้วยพยาบาลอาวุโสหรือหัวหน้าหอผู้ป่วยเป็นระยะ
ผลของการใช้คู่มือการดูแลผู้ที่มีภาวะกลืนลำบากต่อระดับความรู้และความพึงพอใจของผู้ดูแล
Authors: พูลเจริญ ประวิทย์ , เกียรติบำรุงพันธุ์ กิตติยา , อุทัยวัฒนะ ณิชกานต์
Published: January 2025

วัตถุประสงค์: การวิจัยแบบกึ่งทดลอง เพื่อศึกษาระดับความรู้และความพึงพอใจในการใช้คู่มือของผู้ดูแลผู้ป่วยที่มีภาวะกลืนลำบากในผู้ดูแลผู้ป่วยที่มีภาวะกลืนลำบาก 26 ราย เวชศาสตร์ฟื้นฟู ศูนย์แพทย์กาญจนาภิเษก เดือน พฤศจิกายน พ.ศ.2566 ถึงเมษายน พ.ศ.2567
วิธีการศึกษา: เครื่องมือที่ใช้ในการวิจัย คือ คู่มือการดูแลผู้ป่วยและแบบประเมินเกี่ยวกับความรู้ทั่วไปเรื่องภาวะกลืนลำบาก และการดูแลผู้ที่มีภาวะกลืนลำบาก 15 ข้อ โดยผู้ดูแลทำแบบประเมิน (pre-test) ก่อนได้รับความรู้ในการดูแลผู้ที่มีปัญหากลืนลำบากโดยทีมสหวิชาชีพร่วมกับให้คู่มือ เพื่อนำไปทบทวนที่บ้าน หลังจาก 1 สัปดาห์ นักกิจกรรมบำบัดจะนัดมาติดตามอาการ และให้ผู้เข้าร่วมวิจัย ทำแบบประเมินซ้ำ เพื่อเป็นคะแนนหลังได้รับความรู้ (post-test) จากนั้นอีก 1 เดือนแพทย์เวชศาสตร์ฟื้นฟูจะนัดติดตามอาการผู้ป่วย และให้ผู้ดูแลประเมินความพึงพอใจในการใช้คู่มือ การวัดผลลัพธ์คือการเปรียบเทียบคะแนนเฉลี่ยความรู้ในการดูแลผู้ป่วยก่อนและหลังให้คู่มือ คะแนนที่เพิ่มขึ้นบ่งชี้ถึงการมีความรู้เพิ่มขึ้นในการดูแลผู้ป่วยที่มีภาวะกลืนลำบาก
ผลการศึกษา: ผู้ดูแลที่เข้าร่วมวิจัย 26 ราย หลังได้รับคู่มือการดูแลผู้ป่วยที่มีภาวะกลืนลำบาก พบว่าความรู้ในการดูแลผู้ป่วยที่มีภาวะกลืนลำบากหลังได้รับคู่มือเพิ่มขึ้นเมื่อเทียบกับก่อนได้รับคู่มือ โดยภายหลังได้รับคู่มือมีความรู้ (เฉลี่ย 13.04 ± 2.25) มากกว่าก่อนได้รับคู่มือ(เฉลี่ย 9.04+2.47) อย่างมีนัยสำคัญทางสถิติที่ระดับ p-value <.001 โดยมีนอกจากนี้ความพึงพอใจโดยรวมของคู่มืออยู่ในระดับ ดี และ ผู้ดูแลมีความพึงพอใจด้านการนำไปใช้ประโยชน์ อยู่ในระดับดีมาก
สรุป: ผลการศึกษาสนับสนุนว่าคู่มือมีประสิทธิภาพในการเพิ่มความรู้ของผู้ดูแลในการดูแลผู้ที่มีภาวะกลืนลำบาก สามารถนำไปใช้เป็นแหล่งเพิ่มความรู้ให้แก่ผู้ดูแลผู้ป่วยที่มีภาวะกลืนลำบากได้
การจัดการภาวะไข้จากระดับเม็ดเลือดขาวต่ำในผู้ป่วยมะเร็งเม็ดเลือดขาว ที่ได้รับยาเคมีบำบัด: บทบาทพยาบาล
Authors: ไชยสิทธิ์ ยุทธชัย , คุณะโคตร นงค์นุช , คำศรี รัตนา
Published: January 2025

ภาวะไข้จากระดับเม็ดเลือดขาวต่ำ เป็นภาวะฉุกเฉินทางการแพทย์ที่พบได้บ่อยในผู้ป่วยมะเร็งเม็ดเลือดขาวที่ได้รับยาเคมีบำบัด เกิดจากการที่ระดับเม็ดเลือดขาวในร่างกายลดลง ทำให้ร่างกายมีความเสี่ยงสูงต่อการติดเชื้อ ทำให้ผู้ป่วยต้องเข้ารับการรักษาในโรงพยาบาลนานขึ้น ค่าใช้จ่ายด้านสุขภาพเพิ่มขึ้น ภาวะแทรกซ้อนมากขึ้น เช่น ภาวะช็อกจากการติดเชื้อในกระแสเลือด และผู้ป่วยมีโอกาสเสียชีวิตได้มากขึ้น พยาบาลมีบทบาทสำคัญในการจัดการกับภาวะไข้จากระดับเม็ดเลือดขาวต่ำในผู้ป่วยมะเร็งเม็ดเลือดขาวที่ได้รับยาเคมีบำบัด ได้แก่ การเฝ้าระวังและประเมินเพื่อตรวจจับภาวะนี้ได้อย่างทันท่วงที การปฏิบัติการพยาบาลตามหลักการควบคุมและป้องกันการแพร่กระจายเชื้ออย่างเคร่งครัด การบริหารยาอย่างมีประสิทธิภาพ การให้ความรู้และคำแนะนำแก่ผู้ป่วยและครอบครัวเพื่อลดความเสี่ยงในการเกิดภาวะไข้จากระดับเม็ดเลือดขาวต่ำ รวมทั้งการประสานงานการดูแลร่วมกับทีมสหสาขาวิชาชีพ และการดูแลด้านจิตใจ เพื่อให้ผู้ป่วยได้รับการดูแลอย่างเป็นองค์รวม บทบาทเหล่านี้จะช่วยให้การรักษาพยาบาลได้ผลดี ผู้ป่วยได้รับยาเคมีบำบัดตามกำหนดเวลา ลดระยะเวลาและค่าใช้จ่ายในการพักรักษาตัวในโรงพยาบาล ลดความเสี่ยงจากภาวะแทรกซ้อนและโอกาสเสียชีวิต และส่งเสริมคุณภาพชีวิตผู้ป่วยมะเร็งเม็ดเลือดขาวที่ได้รับยาเคมีบำบัดและครอบครัว
A case series of patients with β-thalassemia trait and iron overload: from multifactorial hepcidin suppression to treatment with mini-phlebotomies
Authors: Busti Fabiana , Castagna Annalisa , Marchi Giacomo , Vianello Alice , Chesini Fabio , Bozzini Claudia , Lima Camila dos Santos , Martinelli Nicola , Nemeth Elizabeta , Ganz Tomas , Girelli Domenico
Published: January 2025

Not available.
Resistance on the Stage and Beyond: The Role of Women in the Cultural Conferences of East Pakistan, 1948-57
Authors: Patranobish Shanta
Published: January 2025

Since the birth of Pakistan in 1947, there had been a consistent assault on the language, heritage and culture of East Bengal by the Pakistani government. The authoritarian and aggressive behaviour of the central administration of Pakistan and its adherents in the cultural sphere had pushed the Bengali community into a crisis of existence. In response, intellectuals, artists and cultural activists of East Pakistan became involved in the struggle to preserve Bengali cultural heritage and freedom. As part of this cultural resistance, literary and cultural conferences were organised in various cities of East Pakistan from 1948 to 1957. Women's participation was evident in these literary-cultural conferences. Despite their courageous participation in cultural activities that surpassed contemporary social conservatism, their role remained largely unexplored. Therefore, there is a need to evaluate women's role separately in the cultural movement of that period. The aim of this article is to explore and analyse the diverse and multifaceted contributions of women in the literary and cultural conferences of East Pakistan. This paper presents an analysis of women’s participation and performance in the literary and cultural conferences of East Pakistan. The research utilizes both primary and secondary sources that include autobiographies, newspapers, interviews of cultural movement organisers and artists, books and scholarly articles. Following a historical research method, the paper concludes with the findings that nonconformist activism, spontaneity, unprecedented courage of Bengali-women were significant contributors in the cultural resistance movement against the oppressive government of Pakistan.
JASBH, Vol. 69(2), 2024, pp. 239-258
Correlation between Hypokalaemia and Hypomagnesemia
Authors: Uddin Md Sultan
Published: January 2025

Introduction : Experimental and clinical observations indicate a close relationship between magnesium and potassium status of our body. Such study in our country is meagre which lead us to conduct this study.
Methodology : This was a prospective study conducted in a tertiary care urban hospital in Dhaka City. 183 children were included randomly from either sex.
Result : 71 Patients were hypokalaemic (38.8%) and the rest 112 (61.2%) were normokalaemic. Serum magnesium level was 2.004 mmol/L in hypokalaemic children whereas in normokalaemic children serum magnesium level was 2.17 mmol/L. A positive correlation was found between hypokalaemia and hypomagnesemia. 
J. Dhaka National Med. Coll. Hos. 2015; 21 (01): 17-18
Perinatal outcome of 50 cases of abnormal umbilical artery Doppler ultrasound study
Authors: Begum Arzu Manth Ara , Kobra Khodeza Tul , Begum Monowera
Published: January 2025

Objective : The main objective of this study was proper detection of the compromised fetus to allow for timely intervention and to reduce perinatal morbidity and mortality.  Materials and Methods  This is a cross sectional descriptive type of study which was conducted in the department of Obstetrics and Gynaecology in DNMCH from January 2006 to December 2006.  Results :  In this study gestational age was determined by clinical examination, LMP and USG. There was a high incidence of caesarean section in this study. The reason of this high incidence was due to obstetrics indications like severe preeclampsia, severe PIH, Oligohydramnios, indications of emergency caesarean section was (58.97%). High risk cases were decided to terminate by Umbillical artery Doppler study. In the present study in most cases delivery occurs within 3-4 days of the last test. The prevalence of perinatal death in fetuses with absent or reversed end diastolic flow velocity was 40%. 5 minute Apgar score<7 was 8% and admission into NICU was 32%. Timely intervention dictated by Umbilical Artery Doppler Study results may be the reason for such variation.  Conclusion :  UADS as an antepartum surveillance technique is highly sensitive, non-invasive, convenient technique, less time consuming to perform it and from legal point there is a record. UADS may be used as supplementary test which may improve perinatal outcome. Hence the use of Doppler provides information that is not readily obtained from more conventional test of fetal well being. It is therefore has an important role to play in the management of compromised fetus.
J. Dhaka National Med. Coll. Hos. 2015; 21 (01):19-22
Clinical Characteristics, Biochemical Profile and Etiology of Cholestatic Jaundice in Bangladeshi Infants: A Tertiary Care Hospital Experience
Authors: Nahid Khan Lamia , Qureshi Nazmul Kabir , Mazumder Wahiduzzaman , Karim ASM Bazlul
Published: January 2025

Background: Biliary atresia (BA) and idiopathic neonatal hepatitis(INH) are the two most common aetiologies of neonatal cholestatic jaundice. Aims: This study has been carried out to find out clinical characteristics, biochemical profile, aetiologies of neonatal cholestasis . Methods: This cross-sectional study was done from March, 2013 through March, 2014 among 60 infants who presented with cholestatic jaundice at the department of Paediatric Gastroenterology and Nutrition, Bangabandhu Sheikh Mujib Medical University (BSMMU), Bangladesh. Clinical history, physical examination findings were recorded and investigations were done as appropriate. Results: Studied subjects [male n=38 (63.3%), female n=22 (36.7%)] had their mean age at admission 99.5±48.2 days, mean age at onset of jaundice 9.18±8.42 days,hepatomegaly (100% cases), splenomegaly (40% cases), direct S. bilirubin 8.75±2.62 mg/dl, ALT 150.16±99.85 U/L and hemoglobin 9.08±1.72 gm/dl. Scintigraphy was found positive in 22 (36.7%). Histopathology findings of 54.5% liver biopsies were consistent with biliary atresia. Mean of total, direct and indirect serum bilirubin and ALT were significantly different between subjects with BA and idiopathic neonatal hepatitis (INH). Mean of serum direct bilirubin and serum ALT was more in subjects of INH (p 0.03 & p 0.003). Conclusion: Biliary atresia was found to be the most common cause of neonatal cholestasis among studied subjects. Most of the cases presented late and early referral of these cases is important for effective evaluation and judicious management.
J.Dhaka National Med. Coll. Hos. 2015; 21 (01): 37-41
A Clinical Study on Etiological Diagnosis of Acute Seizure in Hospitalized Patient
Authors: Chowdhury Ashif  Mashud , Kalimullah  , Islam Md  Kamrul , Gani Md Osman , Haque A K M  Aminul , Rahman Md Ridwanur
Published: January 2025

Seizures refer to clinical phenomenon rather then a single disease entity, as there are many forms and causes of seizure to epilepsy. There are a group of disorders whose only one main symptom is seizure whilst other disorders seizure is just one of the manifestations. It is a common presentation of a wide variety of diseases like idiopathic epilepsy, cerebrovascular diseases , ICSOL, metabolic disease (e.g. diabetes mellitus,uremia,hepatic failure etc).Central nervous system infections,electrolytes imbalance or poisoning. Among the diseases Intracerebralhaemorrhage is the most common cause of seizure in this study remaining in the top of the list. Since infectiouscauses are important in seizure etiology, of which most are treatable with a relatively favorable out come, critical evaluation for infectious and early intervention is recommended.
J. Dhaka National Med. Coll. Hos. 2015; 21 (01): 48-51
A Case of Primary Sternal Tuberculosis
Authors: Sarker Mohammad Abdus Sattar , Salma Umma , Rahman Motlebur , Zafrin Nahida , Khan N A
Published: January 2025

Tuberculosis (TB) is a rare disease in developed countries although it is endemic in developing countries, especially in Africa and Asia. Involvement of the sternum by microbacterium tuberculosis is rare. Thus diagnosis of sterna TB is not often considered particularly in developed countries. Here we report a case who present with swelling of the sternum in UK but ultimately diagnosed as a case of primary sterna TB in Bangladesh.
J. Dhaka National Med. Coll. Hos. 2015; 21 (01): 55-57
The role of the shortened dental arch concept in the management of reduced dentitions
Authors: Shaheen Zakir Ahmed , Rehana Zinat , Khan Mohammad Jongish
Published: January 2025

Current research indicates that a more biological approach to dental care is required to cope with current trends in adult health and to make more efficient use of ever dwindling public financial resources. This paper describes the role of the shortened dental arch concept (SDA) in the management of reduced dentitions, including criteria for its application, possible indications and contraindications, and presents a review of research supporting SDA. In light of recent research, it is suggested that SDA will be of increasing importance as a treatment philosophy for the future elderly.
J. Dhaka National Med. Coll. Hos. 2015; 21 (01): 61-64
Assessing the influence of gamification on student motivation in English language acquisition
Authors: Diana Rzabayeva , K. Kassymova Gulzhaina , Issaliyeva Saule , Nursultan Menkebanu , Orynbayeva Altynai
Published: January 2025

This research article presents a comprehensive investigation into the integration of gamification elements in English language learning environments and its effect on student motivation. Employing a mixed-method approach, the study utilizes pre and post-tests coupled with descriptive statistics to measure language proficiency levels before and after the gamified intervention. The experimental group comprises 50 fifth-grade students, evenly distributed with 25 females and 25 males, aged approximately 10-11 years old. Central to the study is the incorporation of gamification, a pedagogical strategy that leverages game-like elements to enhance engagement and motivation in learning activities. By embedding features such as rewards, challenges, and progress tracking within language learning tasks, the research aims to evaluate how these gamified components influence student motivation and, consequently, language acquisition outcomes. Through rigorous analysis of both quantitative performance data and qualitative feedback, the study seeks to unravel the nuanced relationship between gamification strategies and student motivation in the context of English language acquisition. By examining the interplay between gamified elements and motivational factors, the research endeavours to offer valuable insights into effective instructional design practices for fostering engagement and proficiency in language learning settings. This study holds significant implications for educators and curriculum developers seeking innovative approaches to cultivate a vibrant and motivating learning environment conducive to language acquisition success.